ผมมีความเสี่ยงได้2เดือนละครับเราสามารถตรวจเลือดได้มั้ยครับแต่ของผู้หญิงฟิตมากครับผมจะมีโอกาศติดเชื้อhivรึป่าวครับไม่ได้ทะลึ่งนะครับขอบครับ
สวัสดีค่ะ การมีเพศสัมพันธ์โดยการสอดอวัยวะเพศชายใส่เข้าช่องคลอด โดยไม่ใช้ถุงยางอนามัย หากฝ่ายหญิงมีเชื้อ HIVจะมีโอกาสติดเชื้อประมาณ 0.01-0.38% แต่หากใช้ถุงยางอนามัย จะช่วยลดโอกาสลงไปได้ประมาณ 80%-90%ส่วนการตรวจเลือดหาเชื้อ HIV หากเป็นการตรวจด้วยน้ำยา fourth generation สามารถจะตรวจพบได้เกือบ 100% ที่ 3-4 สัปดาห์หลังจากติดเชื้อมา ดังนั้นการตรวจที่ 2 เดือนหลังจากมีความเสี่ยงมา จึงสามารถตรวจได้แล้วค่ะแต่หากเป็นการตรวจด้วยน้ำยา third generation จะเริ่มตรวจพบได้ที่ 6 สัปดาห์ แต่จะตรวจได้เกือบ 100% ที่ 12 สัปดาห์ ดังนั้นหากเป็นการตรวจด้วยวิธีนี้ แนะนำควรตรวจที่ 3 เดือนหลังจากมีความเสี่ยงมาค่ะ